**«НАЦРТ»**

На основу члана 32. тач. 7. Закона о локалној самоуправи („Службени гласник Републике Србије“, број 129/2007, 83/2014 - др.закон, 101/2016 - др. закон и 47/2018), члана 22. став 1. Закона о финансирању локалне самоуправе („Службени гласник Републике Србије“, број 62/2006, 47/2011, 93/2012, 99/2013 -усклађени дин. изн., 125/2014 -усклађени дин. изн., 95/2015 – усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон и 86/2019 - усклађени дин. изн), као и на основу члана 27. ст. 1. и члана 44. тач. 8. Статута општине Ада („Службени лист општине Ада“, број 11/2019 и 20/2019),

Скупштина општине Ада, на седници одржаној 2020. године, утврђује

**ОДЛУКA**

**О УВОЂЕЊУ МЕСНОГ САМОДОПРИНОСА НА ТЕРИТОРИЈИ
ОПШТИНЕ АДА**

Члан 1.

За задовољавање потреба грађана на територији општине Ада уводи се самодопринос за реализацију:

I САМОСТАЛНОГ ПРОГРАМА ЗА ТЕРИТОРИЈУ ПРВЕ МЕСНЕ ЗАЈЕДНИЦЕ
 АДА

1. Ревитализација водоводних цеви,
2. Наставак изградње уличне фекалне канализације,
3. Изградња и одржавање отворених канала,
4. Обнављање и одржавање путева,
5. Изградња и одржавање тротоара и бициклистичке стазе,
6. Одржавање уличне расвете,
7. Одржавање зелених и јавних површина и озелењавање,
8. Одржавање рекреационих објеката,
9. Помоћ образовним установама,
10. Помоћ удружењима грађана,
11. Помоћ спортским клубовима,
12. Информисање становништва,
13. Помоћ угроженим породицама и лицима,
14. Сарадња са братским насељима,
15. Остале потребе,
16. Остваривање програма самдоприноса и функционисање месне заједнице.

Члан 2.

Укупан износ средства која ће се прикупљати самодоприносом на територији прве месне заједнице износи 144.000.000,00динара.

Члан 3.

Средства самодоприноса користиће се за основне намене утврђене чланом 1. ове Одлуке у следећим процентуалним сразмерама и номиналним износима:

 **НАМЕНА – ПРОГРАМИ % УЧЕШЋА ИЗНОС (дин.)**

|  |  |  |
| --- | --- | --- |
| 1. Ревитализација водоводних цеви
 |  24% | 34.560.000,00 |
| 1. Наставак изградње уличне фекалнеканализације,
 |  20% | 28.800.000,00 |
| 1. Изградња и одржавање отворених

 канала, |  2% | 2.800.000,00 |
| 1. Обнављање и одржавање путева,
 |  15% | 21.600.000,00 |
| 1. Изградња и одржавање тротоара и

 бициклистичке стазе, |  10% | 14.400.000,00 |
| 1. Одржавање уличне расвете,
 |  1% | 1.440.000,00 |
| 1. Одржавање зелених и јавних

 површина и озелењавање, |  2% | 2.880.000,00 |
| 1. Одржавање рекреационих објеката,
 |  1% | 1.440.000,00 |
| 1. Помоћ образовним установама
 |  1% | 1.440.000,00 |
| 1. Помоћ удружењима грађана,
 |  2% | 2.880.000,00 |
| 1. Помоћ спортским клубовима,
 |  4% | 5.760.000,00 |
| 1. Информисање становништва,
 |  1% | 1.440.000,00 |
| 1. Помоћ угроженим породицама и лицима,
 |  1% | 1.440.000,00 |
| 1. Сарадња са братским насељима,
 |  3% | 4.320.000,00 |
| 1. Остале потребе,
 |  5% | 7.200.000,00 |
| 1. Остваривање програма самдоприноса и функционисање месне заједнице
 |  8% | 11.520.000,00 |
|  УКУПНО | 100% | 144.000.000,00 |

II. САМОСТАЛНОГ ПРОГРАМА НА ТЕРИТОРИЈИ ДРУГЕ МЕСНЕ ЗАЈЕДНИЦЕ
 АДА

1. Замена водоводних цеви
2. Наставак изградње канализације
3. Обнављање и одржавање путева,
4. Изградња и одржавање тротоара,
5. Одржавање уличне расвете,
6. Озелењавање, одржавање зелених површина и одржавање домова МЗ и других јавних објеката,
7. Прикопчавање кућних прикључака на канализациону мрежу
8. Изградња и одржавање отворених канала, спречавање и санација евентуалних елементарних непогода,
9. За остале потребе:
	* Учешће у одржавању и опремању основне и средње школе,

забавишта и обданишта,

* + Помоћ удружењима грађана, друштвеним и цивилним

организацијама,

* + Помоћ спортским клубовима,
	+ Информисање становништва,
	+ Донација верским заједницама
	+ Учешће у програму народне кухиње
	+ Учешће у комуналној делатности ЗО хигијена
1. Остваривање програма самодоприноса и функционисање МЗ

Члан 4.

Укупан износ средства која ће се прикупљати самодоприносом на територији друге месне заједнице износи 350.000.000,00динара.

 **НАМЕНА – ПРОГРАМИ % УЧЕШЋА ИЗНОС (дин.)**

1. Замена водоводних цеви 25% 87.500.000,00
2. Наставак изградње канализације 10% 35.000.000,00
3. Обнављање и одржавање путева 10% 35.000.000,00
4. Изградња и одржавање тротоара 8% 28.000.000,00
5. Одржавање уличне расвете 3% 10.500.000,00
6. Озелењавање, одржавање зелених
површина, одржавање домова МЗ
и других јавних објеката 8% 28.000.000,00
7. Прикључења домаћинства на канализацију 5% 17.500.000,00
8. Изградња и одржавање отворених канала,
спречавање и санација евентуалних
 елементарних непогода 3% 10.500.000,00
9. За остале потребе:

 - Учешће у одржавању и опремању
 основне и средње школе, забавишта
 и обданишта 5% 17.500.000,00

 - Помоћ удружењима грађана, друштвеним
 и цивилни организацијама 2% 7.000.000,00

 - Помоћ спортским клубовима 2% 7.000.000,00

 - Информисање становништва 2% 7.000.000,00

 - Донације верским заједницама 2% 7.000.000,00
 -Учешће у програму народне кухиње 1% 3.500.000,00

 -Учешће у комуналној делатности ЗО хигијена 1% 3.500.000,00

1. Остваривање програма самодоприноса
 и функционисање МЗ 13% 45.500.000,00

 100% 350.000.000,00

III САМОСТАЛНОГ ПРОГРАМА НА ТЕРИТОРИЈИ МЕСНЕ ЗАЈЕДНИЦЕ МОЛ

1. Замена водоводних цеви,
2. Учешће у изградњи уличне фекалне канализације и прикључења домаћинства на канализациону мрежу,
3. Обнављање и одржавање путева и тротоара,
4. Изградња и одржавање отворених канала за одвод атмосферских вода, отклањање и санација штета насталих елементарним непогодама,
5. Одржавање уличне расвете,
6. Озелењавање, одржавање зелених површина,
7. Помоћ удружењима грађана, друштвеним и цивилним организацијама,
8. Помоћ спортским клубовима,
9. Донација верским заједницама,
10. Одржавање и функционисање Дома културе,
11. Остваривање програма самодоприноса и функционисање МЗ,
12. Учешће у одржавању и опремању образовних установа,
13. Информисање становништва,
14. Учешће у програму народне кухиње,
15. Остале потребе (манифестација Молски дани, трошкови избора, итд.).

Члан 5.

Укупан износ средства која ће се прикупљати самодоприносом износи 240.000.000,00динара.

 **НАМЕНА – ПРОГРАМИ % УЧЕШЋА ИЗНОС (дин.)**

1. Замена водоводних цеви 15% 36.000.000,00
2. Учешће у изградњи уличне фекалне канализације

и прикључења домаћинства на канализациону мрежу 20% 48.000.000,00

1. Обнављање и одржавање путева и тротоара 15% 36.000.000,00
2. Изградња и одржавање отворених канала за

одвод атмосферских вода, отклањање и санација

штета насталих елементарним непогодама 7% 16.800.000,00

1. Одржавање уличне расвете 4% 9.600.000,00
2. Озелењавање, одржавање зелених површина 7% 16.800.000,00
3. Помоћ удружењима грађана, друштвеним и

цивилним организацијама 3,5% 8.400.000,00

1. Помоћ спортским клубовима 4% 9.600.000,00
2. Донација верским заједницама 2% 4.800.000,00
3. Одржавање и функционисање Дома културе 4% 9.600.000,00
4. Остваривање програма самодоприноса

 и функционисање МЗ 11% 26.400.000,00

1. Учешће у одржавању и опремању

образовних установа 1% 2.400.000,00

1. Информисање становништва 1% 2.400.000,00
2. Учешће у програму народне кухиње 0,5% 1.200.000,00
3. Остале потребе (манифестација Молски

 дани, трошкови избора, итд.) 5% 12.000.000,00

 100% 240.000.000,00

IV САМОСТАЛНОГ ПРОГРАМА НА ТЕРИТОРИЈИ МЕСНЕ ЗАЈЕДНИЦЕ УТРИНЕ

* + - 1. Одржавање и изградња комуналних објеката,путева, тротоара,

 земљишњих путева и улепшавање насеља

* + - 1. За самену водоводних мрежа
			2. Учешће у потребама основне школе и забавишта
			3. Одржавање уличне расвете
			4. Одржавање и изградња јавних зграда
			5. Донације верским заједницама, удружењима грађана, друштвеним
			и цивилни организацијама
			6. За финансирање културних и спортских активности
			7. За остваривање програма самодоприноса и функционисање Месне заједнице

Члан 6.

Укупан износ средства која ће се прикупљати самодоприносом износи 32.000.000,00динара.

 **НАМЕНА – ПОГРАМИ % УЧЕШЋА ИЗНОС (дин.)**

1. Одржавае и изградња комуналних објеката, путева,

 тротоара, земљишњих путева и улепшавање насеља 28% 8.960.000,00

1. За замену водоводних цеви 2% 640.000,00
2. Учешће у потребама основне школе и забавишта 25% 8.000.000,00
3. Одржавање уличне расвете 2% 640.000,00
4. Одржавање и изградња јавних зграда 10% 3.200.000,00
5. Донације верским заједницама, удружењима грађана,

друштвеним и цивилним организацијама 15% 4.800.000,00

1. За финансирање културних и спортских активности 5% 1.600.000,00
2. За остваривање програма самодоприноса и

 функционисање Месне заједнице 13% 4.160.000,00

**У К У П Н О** :  **100% 32.000.000,00**

Члан 7.

Проценат учешћа за поједине намене из члана 1. - 6., као и приоритет улагања средстава самодоприноса може се мењати Одлуком Савета МЗ у случају да је реализација програмских садржаја условљена техничко-технолошким разлозима, законским прописима или другим објективним разлозима.

Члан 8.

Средства самодоприноса прикупљају се у временском периоду од 01. јануара 2021. год. до 31. децембрa 2028.године.

Самодопринос се прикупља у новцу.

Члан 9.

 Обвезници самодоприноса су грађани – физичка лица која имају изборно право и пребивалиште на подручју општине Ада, и то:

* + која остварују примања која се према одредбама закона о порезу на доходак
	грађана сматрају зарадом, приходе по основу дивиденде и друге приходе
	учешћем у добити, укључујући и све облике прихода који се на основу одредаба закона којим се уређује порез на добит предузећа сматрају дивидендом, као и приходе по основу уговора о делу,
	+ која остварују приходе обављањем самосталне делатности према одредбама закона о порезу на доходак грађана,
	+ која су обвезници пореза на имовину, у складу са законом о порезима на имовину.

Обвезници самодоприноса су и грађани – физичка лица која немају изборно право и пребивалиште на подручју општине Ада, ако су на овом подручју обвезници пореза на имовину, пошто се средствима самодоприноса побољшавају услови коришћења њихове имовине.

Пензионери нису обвезници самодоприноса али на основу посебне писане изјаве могу добровољно уплаћивати самодопринос по основу пензија остварених у земљи и иностранству.

Члан 10.

Основицу самодоприноса чине нето плате запослених, 50% бруто дивиденди и других прихода остварених учешћем у добити расподељених обвезнику, приходи по основу уговора о делу, приходи од самосталне делатности, који уређује порез на доходак грађана, по умањењу плаћених пореза и доприноса, површина пољопривредног земљишта на коју се плаћа порез на имовину, у складу са законом који уређује порез на имовину.

У случају добровољног уплаћивања самодоприноса од стране пензионера сагласно одредбама става 3. претходног члана ове одлуке, основицу самодоприноса чине пензије остварене у земљи и иностранству.

Члан 11.

У погледу ослобађања од обавезе плаћања самодоприноса и олакшица примењују се одредбе Закона којим се уређује порез на доходак грађана, односно порез на имовину.

Члан 12.

Стопа самодоприноса, осим на основицу коју чини површина пољопривредног земљишта, је пропорционална и одређује се према следећем:

* + на зараде (плате) запослених 3 %
	+ на дивиденде и друге приходе остварене учешћем у добити 3 %
	+ на приходе по основу уговора о делу 3 %
	+ на приходе од самосталне делатности 3 %
	+ на пензије остварене у земљи и иностранству, под условима из
	члана 10. ст. 2. ове одлуке, 2 %

Члан 13.

На пољоприврдено земљиште плаћа се самодпринос по катастарском хектару у висини динарске противвредности 20 кг. пшенице по званично објављеној цени на Продуктној берзи у Новом Саду на дан 31.07. текуће године, за наредну годину.

Члан 14.

Обрачун и наплату самодоприноса на зараде, дивиденде и приходе по основу уговора о делу - у случају када се обрачун врши по систему пореза по одбитку, врше исплатиоци тих примања, истовремено са њиховом исплатом, односно истовремено са уплатом одговарајућих пореза и доприноса.

Самодопринос на приход од самосталне делатности и од обвезника пореза на имовину на пољопривредно земљиште у целости утврђује, наплаћује и контролише Одељење за локалну пореску администрацију Општинске управе општине Ада.

Обрачун и наплату добровољног самодоприноса из пензија врши исплатилац тих примања приликом њиховог обрачуна.

У погледу начина утврђивања самодоприноса, обрачунавања, застарелости, наплате, рокова за плаћање, обрачуна камате и осталог, сходно се примењују прописи којима се уређује порески поступак и пореска администрација, као и прописи којима се уређује порез на доходак грађана и порез на имовину.

Члан 15.

Средства самодоприноса воде се на посебном рачуну МЗ код надлежне Управе за трезор Министарства финансије РС.

Наредбодавац за утрошак средстава је Секретар МЗ.

Члан 16.

О средствима самодоприноса води се посебна аналитичка евиденција (у електронском облику) од стране правног лица или предузетника који води пословне књиге Месне заједнице.

Посебна аналитичка евиденција се води како о наплаћеном самодоприносу по категоријама обвезника, тако и о утрошку средстава самодоприноса по наменама.

Посебне евиденције из претходног става се ажурирају једном годишње и доступне су грађанима.

Члан 17.

Средства која се остваре изнад износа који је овом одлуком одређен, враћају се:

* + обвезницима самодоприноса на зараде, приходе по основу дивиденде и приходе по основу уговора о делу, преко исплатилаца тих примања и прихода, на основу евиденције о уплаћеним средствима, с тим што су исплатиоци дужни да та средства врате обвезницима самодоприноса у року од 30 дана од дана враћања средстава од стране МЗ,
	+ обвезницима самодоприноса на приход од самосталне делатности и обвезницима порезна на имовину,- од стране Одељења за локалну пореску администрацију Општинске управе општине Ада, на начин и у роковима предвиђеним законом о пореском поступку и пореској администрацији за повраћај више или погрешно наплаћеног пореза.

Члан 18.

Реализацијом програма самодоприноса пре истека рока из члана 7. ове Одлуке престаје обавеза плаћања самодоприноса.

Члан 19.

Надзор грађана о наменском коришћењу средстава самодоприноса врши се путем Надзорног одбора.

Надзорни одбор именује Савет МЗ у складу са Статутом МЗ.

Надзорни одбор врши контролу наплате и трошења средстава самодоприноса у складу са законом, овом одлуком и другом релевантном документацијом, о чему подноси годишњи извештај Савету месне заједнице

Члан 20.

Савет МЗ обавља следеће послове у вези самодоприноса:

* + - 1. стара се о реализацији програма самодоприноса,
			2. удружује средства са другим заинтересованим субјектима ради реализације програма,
			3. доноси планове у вези реализације програма,
			4. на основу извештаја Надзорног одбора из члана 19. ст. 3 ове одлуке, најмање једном годишње, информише грађане МЗ о реализацији самодоприноса и о наменском коришћењу средстава путем интернет презентације МЗ, локалних новина и других медија.
			5. обавља и друге послове неопходне за реализацију програма самодоприноса.

Члан 21.

О предлогу Одлуке о увођењу самодоприноса грађани се изјашњавају на референдуму у складу са Законом о референдуму и народној иницијативи („Сл. гласник РС“, бр. 48/94 и 11/98).

На референдуму ће се изјашњавати грађани који имају изборно право и пребивалиште на подручју општине Ада, као и грађани који немају изборно право и пребивалиште на подручју општине Ада али су на овом подручју обвезници плаћања пореза на имовину, а средствима се побољшавају услови коришћења њихових непокретности, у складу са Законом о финансирању локалне самоуправе („Сл. гласник РС“, бр. 62/2006, 47/2011, 93/2012, 99/2013 -усклађени дин. изн., 125/2014 -усклађени дин. изн. и 95/2015 – усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон и 86/2019 - усклађени дин. изн.).

Одлука се сматра донетом када се за њу изјасни већина од укупног броја грађана из ст. 2. овог члана.

Члан 22.

Након спроведеног референдума, Одлуку о увођењу самодоприноса у тексту утврђеном одредбама чл. 1-20. овог предлога проглашава Скупштина општине Ада и објављује у „Службеном листу општине Ада”.

Члан 23.

Одлука о увођењу самодоприноса ступа на снагу осмог дана од дана објављивања у „Службеном листу општине Ада“, а примењује се од 01.01.2021. године.

Република Србија

Аутономна Покрајина Војводина

Општина Ада

СКУПШТИНА ОПШТИНЕ ПРЕДСЕДНИК СО

Број:

Ада, Бучу Атила с.р